
Ministru kabineta rīkojums Nr. 381
Rīgā 2026. gada 1. jūlijā (prot. Nr. 35 50. §)
Par Saldus novada pašvaldības nekustamā īpašuma "Grāvīšu ceļš" pārņemšanu valsts īpašumā
· 1. Saskaņā ar Publiskas personas mantas atsavināšanas likuma 42. panta otro daļu un 43. pantu un Meža likuma 4. panta otro daļu pārņemt bez atlīdzības valsts īpašumā un nodot Zemkopības ministrijas valdījumā Saldus novada pašvaldības īpašumā esošo nekustamo īpašumu "Grāvīšu ceļš" (nekustamā īpašuma kadastra Nr. 8492 002 7777) – zemes vienību (zemes vienības kadastra apzīmējums 8492 002 7777) 0,98 ha platībā – Vadakstes pagastā, Saldus novadā (turpmāk – nekustamais īpašums).
· 2. Zemkopības ministrijai nekustamo īpašumu:
· 2.1. izmantot valsts meža apsaimniekošanas un aizsardzības funkcijas īstenošanai;
· 2.2. bez atlīdzības nodot Saldus novada pašvaldībai, ja tas vairs netiek izmantots šā rīkojuma 2.1. apakšpunktā minētās funkcijas īstenošanai.
· 3. Zemkopības ministrijai, nostiprinot zemesgrāmatā īpašuma tiesības uz nekustamo īpašumu, norādīt, ka īpašuma tiesības nostiprinātas uz laiku, kamēr Zemkopības ministrija nodrošina šā rīkojuma 2.1. apakšpunktā minētās funkcijas īstenošanu.

